An gargadi ‘yan Bijilante kan daukar doka a hannun su – Dala FM Kano
An gargadi ‘yan Bijilante kan daukar doka a hannun su
Shugaban kungiyar ‘yan sintiri ta vigilant Group of Nigeria, Usman Muhammad Jahun, ya gargadi mambobin kungiyar da su kauracewa dukan wadanda suka kama da zargin aikata laifi.
Usman Muhammad Jahun ya bayyana hakanne a ganwar su da gidan Rediyon Dala, ya na mai cewa” Dukan mai laifi baya daga cikin tsarin aikin, a dominn haka yanzu mu ke hadin gwiwwa da jami’an tsaro domin ci gaba da bayar da horon sanin makamar aiki ga ‘yan sintirin a fadin Nijeriya”. Inji Usman.
Ya kuma bukaci gwamnatocin jihohi da su tabbatar da tsarin biyan alawus din wata-wata, ga ‘yan kungiyar domn kara mu su kwarin gwiwwa kan irin gagarumar gudunmawar da su ke bayarwa wajen samar da tsaro a tsakanin al’umma.
Shugaban kuingiyar ta vigilant group of Nigeria, Usman Muhammad Jahun, ya kuma kara da cewa” Duk da cewar akwai dokar gwamnatin jiha a dukkanin jihohin da ‘yan sintirin su ke gudanar da aikin su, yanzu haka kuma, akwi dokar kasa a matakin gwamnatin tarayya wadda shugaban kasa Muhammadu Buhari zai sanyawa hannu”. Inji Usman Muhammad.
‘Yan sanda sun cafke wani matashi dake yawo da almakashi
Kano: An dakatar da shige da ficcen motocin sufuri